für  all die wos nöd wüssed, E.coli sind fäkalbakterie…  Ich bin am letschte mäntig ganz friedlich ide mensa gsässe und han min salat (ja, ich isse salat) gässe mit emen glas wasser dezue (schliesslich mueme als student chli spare). plötzlich chunnt e frau mensa zu mir und nimmt mer miis wasser wäg - ich törfi das nümm trinke, ich würi devoo chrank. es segi bakterieversüücht. irgendwie isch de räschte vo mim ässe nümm so fein gsii…  woni dänn wider im büro gsii bin  sind öppe 10 mails zu däm thema cho - es wasser hebi e.coli drin, me sölli ja nöd hahnewasser trinke und überhaupt. möglicherwiis segi das scho sit zwei wuche so, de wasserturm würi nume all 2 wuche kontrolliert.  Mir hät di ganz sach also nöd so viel uusgmacht, obwohl ich jede tag fasch 2 liter so wasser trinke. ich han eifach chli en unruhige mage gha, aber nöd würkli störend. und de kolleg isch nachem mäntig di ganz wuche nümm im büro gsii… es seg em also nümm so guet gange   anschiinend isch das vor allem für chliini chind und di alte rächt gföhrlich. aber obwohl es di ganz gmeind Lyngby betroffe hät, hät me irgendwie gar nie öppis ide nachrichte oder ziitig oder so gseh. alltag in dänemark???  Mittlerwiile sött es wasser wider ok sii, es trinked wider all fliissig. Isch aber (für mich ämel) irgendwie na witzig gsii - ringsume bestürzig & halbtoti, und bi mir isch tiptop gsii… es hät mi zwar  scho gwunderet öb na öppis chunnt, isch dänn aber nüt gsii. langwiilig.  wie seit me so schön: uchruut vergaht nöd…